CELEX: 52015DC0241
Language: el
Date: 2015-05-13
Title: ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 5 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2015 ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ ΜΕΤΑΝΑΣΤΕΥΤΙΚΩΝ ΠΙΕΣΕΩΝ

ΕΥΡΩΠΑΪΚΗ
                 ΕΠΙΤΡΟΠΗ
                                Βρυξέλλες, 13.5.2015
                                COM(2015) 241 final
        ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 5
           ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2015
   ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ ΜΕΤΑΝΑΣΤΕΥΤΙΚΩΝ ΠΙΕΣΕΩΝ
EL                                                   EL
 ---pagebreak---      ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 5
        ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2015
ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ ΜΕΤΑΝΑΣΤΕΥΤΙΚΩΝ ΠΙΕΣΕΩΝ
 ---pagebreak--- Έχοντας υπόψη:
–         τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε
          συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής
          Ενέργειας, και ιδίως το άρθρο 106α,
–         τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και
          του Συμβουλίου, της 25ης Οκτωβρίου 2012, σχετικά με τους δημοσιονομικούς
          κανόνες που εφαρμόζονται στον γενικό προϋπολογισμό της Ένωσης1, και ιδίως το
          άρθρο 41,
–         τον γενικό προϋπολογισμό της Ευρωπαϊκής Ένωσης για το οικονομικό έτος 2015
          που εγκρίθηκε στις 17 Δεκεμβρίου 20142,
–         τον διορθωτικό προϋπολογισμό αριθ. 1/20153, που εγκρίθηκε στις 28 Απριλίου 2015,
–         το σχέδιο διορθωτικού προϋπολογισμού αριθ. 1/20154, που εγκρίθηκε στις 13
          Ιανουαρίου 2015,
–         το σχέδιο διορθωτικού προϋπολογισμού αριθ. 3/20155, που εγκρίθηκε στις 15
          Απριλίου 2015,
–         το σχέδιο διορθωτικού προϋπολογισμού αριθ. 4/20156, που εγκρίθηκε στις 15
          Απριλίου 2015,
Η Ευρωπαϊκή Επιτροπή υποβάλλει με το παρόν στο Ευρωπαϊκό Κοινοβούλιο και το
Συμβούλιο το σχέδιο διορθωτικού προϋπολογισμού αριθ. 5 στον προϋπολογισμό του 2015.
ΑΛΛΑΓΕΣ ΣΤΗΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ
Οι αλλαγές στην κατάσταση εσόδων και δαπανών ανά τμήμα είναι διαθέσιμες στο EUR-Lex
(http://eur-lex.europa.eu/budget/www/index-en.htm). Η απόδοση στην αγγλική γλώσσα των
αλλαγών στην κατάσταση αυτή επισυνάπτεται για ενημερωτικούς λόγους ως παράρτημα του
προϋπολογισμού.
1
         ΕΕ L 298 της 26.10.2012, σ. 1.
2
         ΕΕ L 69 της 13.3.2015, σ. 1.
3
         ΕΕL XX της XX.XX.2015.
4
         COM(2015) 11 final της 13.1.2015.
5
         COM(2015) 160 final της 15.4.2015.
6
         COM(2015) 161 final της 15.4.2015.
                                              1
 ---pagebreak---                                      ΠΙΝΑΚΑΣ ΠΕΡΙΕΧΟΜΕΝΩΝ
1.    ΕΙΣΑΓΩΓΗ .................................................................................................................................................. 3
2.    ΑΝΤΙΜΕΤΩΠΙΣΗ ΤΩΝ ΜΕΤΑΝΑΣΤΕΥΤΙΚΩΝ ΠΙΕΣΕΩΝ .............................................................. 3
   2.1  ΑΝΑΓΚΗ ΕΝΙΣΧΥΣΗΣ ΤΩΝ ΠΡΟΣΠΑΘΕΙΩΝ ΣΕ ΕΠΙΠΕΔΟ ΕΕ .................................................................... 3
   2.2  ΜΕΤΡΑ ΠΟΥ ΠΡΟΤΕΙΝΕΤΑΙ ΝΑ ΕΝΙΣΧΥΘΟΥΝ ΤΟ 2015............................................................................. 4
   2.3  ΠΡΟΤΕΙΝΟΜΕΝΗ ΧΡΗΜΑΤΟΔΟΤΗΣΗ ΤΩΝ ΜΕΤΡΩΝ ΓΙΑ ΤΗ ΜΕΤΑΝΑΣΤΕΥΣΗ ......................................... 5
   2.4  ΑΝΑΚΑΤΑΝΟΜΗ ΠΙΣΤΩΣΕΩΝ ΠΛΗΡΩΜΩΝ ΑΠΟ ΤΟ GALILEO ................................................................. 6
3.    ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΠΔΠ ........................................................................... 7
                                                                         2
 ---pagebreak--- 1.       ΕΙΣΑΓΩΓΗ
Το σχέδιο διορθωτικού προϋπολογισμού (ΣΔΠ) αριθ. 5 για το έτος 2015 καλύπτει την ενίσχυση των
πόρων της Ένωσης για τη διαχείριση των ροών μεταναστών και προσφύγων, μετά τις πρόσφατες
εξελίξεις στη Νότιο Μεσόγειο, ιδιαίτερα μέσω πρόσθετων πιστώσεων για τον οργανισμό Frontex, το
Ταμείο Ασύλου, Μετανάστευσης και Ένταξης (ΤΑΜΕ) και το Ταμείο Εσωτερικής Ασφάλειας (ΤΕΑ).
Λαμβανομένης υπόψη της δυνατότητας ανακατανομής, μεταξύ άλλων από το πρόγραμμα Galileo σε
πληρωμές, η συνολική καθαρή αύξηση των πιστώσεων που ζητήθηκε για τους ανωτέρω σκοπούς
ανέρχεται σε 75,8 εκατ. ευρώ για τις πιστώσεις ανάληψης υποχρεώσεων ενώ είναι μηδενική για τις
πιστώσεις πληρωμών.
2.       ΑΝΤΙΜΕΤΩΠΙΣΗ ΤΩΝ ΜΕΤΑΝΑΣΤΕΥΤΙΚΩΝ ΠΙΕΣΕΩΝ
2.1    Ανάγκη ενίσχυσης των προσπαθειών σε επίπεδο ΕΕ
Μετά το πρόσφατο τραγικό συμβάν στη Μεσόγειο, που υπολογίζεται ότι προκάλεσε τον θάνατο 700
ανθρώπων, τόσο το Συμβούλιο όσο και το Ευρωπαϊκό Κοινοβούλιο συμφώνησαν ότι η Ευρωπαϊκή
Ένωση θα πρέπει να αναλάβει δράση.
Στη δήλωση που εκδόθηκε μετά την έκτακτη συνεδρίαση της 23ης Απριλίου 20157, το Ευρωπαϊκό
Συμβούλιο απηύθυνε έκκληση για ορισμένες δράσεις, και συγκεκριμένα:
      την ενίσχυση των κοινών επιχειρήσεων «Τρίτων» και «Ποσειδών», που διοργανώθηκαν
       αντίστοιχα από την Ιταλία και την Ελλάδα, και στις οποίες συμμετείχαν άλλα κράτη μέλη με
       την παροχή μέσων και πόρων· οι επιχειρήσεις αυτές τελούσαν υπό τον συντονισμό του
       οργανισμού Frontex και συγχρηματοδοτήθηκαν από τον προϋπολογισμό της ΕΕ·
      την αύξηση της έκτακτης βοήθειας σε κράτη μέλη που βρίσκονται στην πρώτη γραμμή·
      τη δημιουργία εθελοντικού πιλοτικού σχεδίου σχετικά με την επανεγκατάσταση των
       προσφύγων που επί του παρόντος βρίσκονται αβοήθητοι σε τρίτες χώρες·
      τη θέσπιση νέου προγράμματος επιστροφής για την ταχεία επιστροφή παράνομων
       μεταναστών·
      τη δρομολόγηση περιφερειακών προγραμμάτων ανάπτυξης και προστασίας στη Βόρειο
       Αφρική και το Κέρας της Αφρικής.
Στο ψήφισμά του της 29ης Απριλίου 20158, το Ευρωπαϊκό Κοινοβούλιο κάλεσε την ΕΕ και τα κράτη
μέλη να παράσχουν τους αναγκαίους πόρους για να διασφαλίσουν ότι εκπληρώνουν πράγματι τις
υποχρεώσεις τους όσον αφορά την αναζήτηση και τη διάσωση και διαθέτουν για τον σκοπό αυτό
επαρκή χρηματοδότηση· επανέλαβε ότι η ΕΕ πρέπει να ενισχύσει τη δίκαιη κατανομή ευθυνών και να
επιδείξει μεγαλύτερη αλληλεγγύη προς τα κράτη μέλη που υποδέχονται τον υψηλότερο αριθμό
προσφύγων και αιτούντων άσυλο, είτε σε απόλυτους αριθμούς είτε αναλογικά και τόνισε την ανάγκη
να χορηγηθούν στους πιο άμεσα εμπλεκόμενους οργανισμούς οι κατάλληλοι πόροι για να
εκπληρώσουν τις υποχρεώσεις τους.
Οι προτάσεις που περιλαμβάνονται στο παρόν σχέδιο διορθωτικού προϋπολογισμού (ΣΔΠ)
εκφράζουν τις κατευθύνσεις που δόθηκαν από το Ευρωπαϊκό Συμβούλιο και το Ευρωπαϊκό
Κοινοβούλιο, λαμβάνοντας επίσης υπόψη την πολιτική προσέγγιση της Επιτροπής που περιγράφεται
στο ευρωπαϊκό πρόγραμμα δράσης για τη μετανάστευση9:
    -  Μέτρα άμεσης αντίδρασης στις μεταναστευτικές πιέσεις:
7
       EUCO 18/15 της 23.4.2015.
8
       P8_TA-PROV-(2015)0176 της 29.4.2015.
9
       COM(2015) 240 της 13.5.2015.
                                            3
 ---pagebreak---            o ενίσχυση της παρουσίας στη θάλασσα·
           o βελτίωση της ανταλλαγής πληροφοριών για την καταπολέμηση της λαθραίας
              διακίνησης·
           o κινητοποίηση των οργανισμών και των ταμείων της ΕΕ
           o καθορισμός ευρωπαϊκής απάντησης σε μαζικές εισροές·
           o δημιουργία μηχανισμού επανεγκατάστασης·
           o παρέμβαση στο αρχικό σημείο της μετανάστευσης σε τρίτες χώρες.
    -  Τέσσερις πυλώνες για την καλύτερη διαχείριση της μετανάστευσης:
           o ισχυρή κοινή πολιτική ασύλου·
           o καταπολέμηση της λαθραίας διακίνησης και της εμπορίας ανθρώπων, καθώς και
              πρόληψη της παράτυπης μετανάστευσης·
           o διασφάλιση των εξωτερικών συνόρων και διάσωση ανθρώπινων ζωών·
           o νέα πολιτική για τη νόμιμη μετανάστευση.
    -  Προοπτικές: εμβάθυνση της ευρωπαϊκής συνεργασίας στον τομέα της μετανάστευσης:
           o ολοκλήρωση του κοινού ευρωπαϊκού συστήματος ασύλου·
           o από κοινού ευθύνη για τη διαχείριση των συνόρων·
           o νέο υπόδειγμα νόμιμης μετανάστευσης.
2.2    Μέτρα που προτείνεται να ενισχυθούν το 2015
Στα μέτρα που προτείνεται να ενισχυθούν μέσω του παρόντος διορθωτικού προϋπολογισμού το 2015
συγκαταλέγονται τα εξής:
    1. Η Επιτροπή προτείνει να αυξηθεί η συνεισφορά της ΕΕ στον FRONTEX το 2015 με πρόσθετο
       ποσό ύψους 26,8 εκατ. ευρώ τόσο σε πιστώσεις ανάληψης υποχρεώσεων όσο και σε πιστώσεις
       πληρωμών. Αυτό γίνεται με στόχο τον τριπλασιασμό της χρηματοδότησης για τις κοινές
       επιχειρήσεις «Τρίτων» και «Ποσειδών» κατά τη διάρκεια των τελευταίων επτά μηνών του
       2015, καθώς και την κάλυψη των δαπανών που απορρέουν από τις επιπλέον αιτηθείσες θέσεις
       για τον FRONTEX το 2015 (βλ. κατωτέρω). Οι επιχειρήσεις «Τρίτων» και «Ποσειδών» θα
       ενισχυθούν μέσω της εντατικοποίησης της εναέριας και θαλάσσιας επιτήρησης σε μια
       διευρυμένη γεωγραφική περιοχή που να ανταποκρίνεται στο πεδίο της επιχείρησης «Mare
       Nostrum», σύμφωνα με τα συμπεράσματα του Ευρωπαϊκού Συμβουλίου. Ο Frontex θα
       χρησιμοποιήσει αυξημένο αριθμό σκαφών και αεροσκαφών, αξιοποιώντας τα μέσα που
       διαθέτουν τα κράτη μέλη, και θα επικαιροποιήσει την εικόνα της κατάστασης των
       επιχειρησιακών περιοχών, προκειμένου να αυξηθούν οι δυνατότητες έρευνας και διάσωσης.
    2. Προκειμένου να στηρίξει τις προσπάθειες των κρατών μελών για την υποδοχή μεγαλύτερου
       αριθμού μεταναστών, η Επιτροπή προτείνει να ενισχυθεί το Ταμείο Ασύλου, Μετανάστευσης
       και Ένταξης (ΤΑΜΕ) και το Ταμείο Εσωτερικής Ασφάλειας (ΤΕΑ):
          α.  Στο πλαίσιο του ΤΑΜΕ (θέση του προϋπολογισμού 18 03 01 01), ζητείται για το 2015
              πρόσθετο ποσό ύψους 57,0 εκατ. ευρώ σε πιστώσεις ανάληψης υποχρεώσεων και 45,6
              εκατ. ευρώ σε πιστώσεις πληρωμών. Το ποσό αυτό θα χρησιμοποιηθεί για να
              διπλασιαστεί η βοήθεια έκτακτης ανάγκης που παρέχεται από την Επιτροπή για τη
              στήριξη των κρατών μελών που βρίσκονται στην πρώτη γραμμή όσον αφορά την
              υποδοχή του αυξανόμενου αριθμού των μεταναστών που φθάνουν/διασώζονται ως
              αποτέλεσμα των ενισχυμένων επιχειρήσεων «Τρίτων» και «Ποσειδών», σε όλα τα
              στάδια της διαδικασίας μετά την πρώτη άφιξη και τον έλεγχο των μεταναστών (25
              εκατ. ευρώ), καθώς και για να εφαρμοστεί σύστημα επανεγκατάστασης που θα ισχύει
              σε όλη την ΕΕ (25 εκατ. ευρώ). Επιπλέον, θα ενισχυθούν τα προγράμματα
                                            4
 ---pagebreak---                 περιφερειακής ανάπτυξης και προστασίας (ΠΠΑΠ) για τη Βόρεια Αφρική και το
                Κέρας της Αφρικής (7 εκατ. ευρώ).
           β.   Στο πλαίσιο του ΤΑΜΕ (θέση του προϋπολογισμού 18 02 01 01), ζητείται για το 2015
                πρόσθετο ποσό ύψους 5 εκατ. ευρώ σε πιστώσεις ανάληψης υποχρεώσεων και 4 εκατ.
                ευρώ σε πιστώσεις πληρωμών. Το ποσό αυτό θα καλύψει τη βοήθεια έκτακτης
                ανάγκης για τις δραστηριότητες επιτήρησης που διεξάγονται στο πλαίσιο των
                επιχειρήσεων «Τρίτων» και «Ποσειδών». Θα ενισχύσει τις δραστηριότητες πρώτης
                υποδοχής όπως την ταυτοποίηση, την πρώτη ιατρική βοήθεια, την αγορά εξοπλισμού
                για τους συνοριακούς ελέγχους και τη μεταφορά των μεταναστών.
    3. Λόγω του επιπλέον φόρτου που αναμένεται να βαρύνει τους τρεις πιο άμεσα εμπλεκόμενους
        οργανισμούς της ΕΕ, η Επιτροπή προτείνει τις ακόλουθες περιορισμένες αυξήσεις του
        προσωπικού τους:
           α.   FRONTEX: 16 πρόσθετες θέσεις για να αντιμετωπιστούν οι ενισχυμένες επιχειρήσεις
                «Τρίτων» και «Ποσειδών», να αυξηθεί η συνεργασία με άλλους οργανισμούς της ΕΕ
                όσον αφορά την αποδιοργάνωση των δικτύων εμπορίας ανθρώπων και να αποσταλούν
                πρόσθετοι αξιωματούχοι σύνδεσμοι σε τρίτες χώρες. Για το 2015, οι αντίστοιχες
                πρόσθετες δαπάνες εκτιμώνται σε 528 000 ευρώ.
           β.   ΕΥΡΩΠΟΛ: 3 πρόσθετες θέσεις για την αποδιοργάνωση των δικτύων εμπορίας
                ανθρώπων και τον εντοπισμό και την αίτηση διαγραφής του περιεχομένου του
                διαδικτύου που χρησιμοποιούν οι έμποροι ανθρώπων για την προσέλκυση μεταναστών
                και προσφύγων. Για το 2015, οι αντίστοιχες πρόσθετες δαπάνες εκτιμώνται σε 99 000
                ευρώ.
           γ.   Ευρωπαϊκή Υπηρεσία Υποστήριξης για το Άσυλο (EASO): 4 πρόσθετες θέσεις για την
                αποδιοργάνωση των δικτύων εμπορίας ανθρώπων και για την ανάπτυξη περισσότερων
                ομάδων για την από κοινού διεκπεραίωση των αιτήσεων ασύλου σε κράτη μέλη που
                βρίσκονται στην πρώτη γραμμή. Για το 2015, οι αντίστοιχες πρόσθετες δαπάνες
                εκτιμώνται σε 132 000 ευρώ.
2.3     Προτεινόμενη χρηματοδότηση των μέτρων για τη μετανάστευση
Γενικά, η συνολική ενίσχυση σε πιστώσεις ανάληψης υποχρεώσεων για τη χρηματοδότηση των
μέτρων που περιγράφονται ανωτέρω, ανέρχεται σε 89,0 εκατ. ευρώ. Όσον αφορά τις πιστώσεις
πληρωμών, απαιτείται ποσό ύψους 76,6 εκατ. ευρώ για να καλυφθεί η προχρηματοδότηση (80 %) των
συμπληρωματικών δράσεων του ΤΑΜΕ και ΤΕΑ και για να δοθεί η δυνατότητα στον Frontex να
προβεί στη συγχρηματοδότηση της επιχείρησης «Τρίτων».
Η Επιτροπή εξέτασε προσεκτικά τις δυνατότητες ανακατανομής των πιστώσεων στο πλαίσιο του
προϋπολογισμού του 2015, τόσο για τις αναλήψεις υποχρεώσεων όσο και για τις πληρωμές. Κατά
συνέπεια, εντός του κεφαλαίου 18 02 (Εσωτερική ασφάλεια), η Επιτροπή εντόπισε εσωτερικά έσοδα
για ειδικό προορισμό που απορρέουν από την ανάκτηση ποσών σε σχέση με το κλείσιμο των παλαιών
φακέλων στο πλαίσιο του Ταμείου Εξωτερικών Συνόρων10, τα οποία αντιστοιχούν σε ποσό ύψους
13,2 εκατ. ευρώ σε πιστώσεις ανάληψης υποχρεώσεων και σε 7,0 εκατ. ευρώ σε πιστώσεις
πληρωμών. Τα εν λόγω ποσά προτείνεται να χρησιμοποιηθούν για να προσφέρουν άμεση πρόσθετη
χρηματοδότηση για τον Frontex, ως μέρος της συνολικής ενίσχυσης που ζητείται μέσω του παρόντος
σχεδίου διορθωτικού προϋπολογισμού του οργανισμού (26,8 εκατ. ευρώ).
10
        Σύμφωνα με την απόφαση 574/2007/ΕΚ σχετικά με τη σύσταση του Ταμείου Εξωτερικών Συνόρων για την
        περίοδο 2007 έως 2013, βάσει των πληροφοριών που θα λάβει από τα κράτη μέλη, κατά το κλείσιμο των ετήσιων
        προγραμμάτων, η Επιτροπή αποφασίζει για το ποσό των δαπανών που αναγνωρίζονται ότι βαρύνουν το Ταμείο
        και ανακτά το υπόλοιπο που προκύπτει από τη διαφορά μεταξύ των δαπανών που αναγνωρίστηκαν οριστικά και
        των ποσών που έχουν ήδη καταβληθεί στα κράτη μέλη.
                                                   5
 ---pagebreak--- Ως εκ τούτου, η Επιτροπή προτείνει πρόσθετες πιστώσεις 75,8 εκατ. ευρώ σε πιστώσεις ανάληψης
υποχρεώσεων και 69,7 εκατ. ευρώ σε πιστώσεις πληρωμών — για την παροχή πρόσθετης
χρηματοδότησης που θα εγκριθεί στον προϋπολογισμό του 2015 για τα σχετικά με τη μετανάστευση
μέτρα. Οι ενισχύσεις αυτές κατανέμονται σε πέντε γραμμές του προϋπολογισμού, ως εξής:
   Γραμμή                                                                    Πιστώσεις
                                                                                           Πιστώσεις
  προϋπολο-                             Ονομασία                             ανάληψης
                                                                                           πληρωμών
    γισμού                                                                  υποχρεώσεων
 18 02 01 01  Στήριξη της διαχείρισης των συνόρων και κοινή πολιτική             5 000 000     4 000 000
              θεωρήσεων εισόδου για τη διευκόλυνση της νόμιμης κυκλοφορίας
 18 02 03     Ευρωπαϊκός Οργανισμός για τη Διαχείριση της Επιχειρησιακής        13 541 000    19 821 000
              Συνεργασίας στα Εξωτερικά Σύνορα των Κρατών Μελών (Frontex)
 18 02 04     Ευρωπαϊκή Αστυνομική Υπηρεσία (EUROPOL)                               99 000        99 000
 18 03 01 01  Ενίσχυση και ανάπτυξη του κοινού ευρωπαϊκού συστήματος            57 000 000    45 600 000
              ασύλου και ενίσχυση της αλληλεγγύης και της κατανομής ευθυνών
              μεταξύ των κρατών μελών
 18 03 02     Ευρωπαϊκή Υπηρεσία Υποστήριξης για το Άσυλο — ΕΥΥΑ                   132 000       132 000
 Σύνολο                                                                         75 772 000    69 652 000
2.4     Ανακατανομή πιστώσεων πληρωμών από το Galileo
Πέρα από την ανακατανομή που εντοπίστηκε στο κεφάλαιο 18 02 όπως ορίζεται στο τμήμα 2.3
ανωτέρω, η Επιτροπή ανακάλυψε περαιτέρω πηγή ανακατανομής πιστώσεων πληρωμών από το
πρόγραμμα Galileo προκειμένου να καλύψει το υπόλοιπο ποσό ύψους 69,7 εκατ. ευρώ σε πιστώσεις
πληρωμών, αφήνοντας αμετάβλητο το συνολικό επίπεδο των πιστώσεων πληρωμών στον
προϋπολογισμό του 2015.
Σε αντίθεση με άλλα προγράμματα δαπανών που υλοποιούνται μέσω επιχορηγήσεων, στην
περίπτωση του Galileo, η Επιτροπή είναι υπεύθυνη για την κατασκευή και λειτουργία των
διαστημικών υποδομών. Όπως συμβαίνει με κάθε μεγάλο έργο υποδομής, και ιδίως στον τομέα του
διαστήματος, μπορούν να παρουσιαστούν κίνδυνοι σε οποιαδήποτε χρονική στιγμή, όπως
αποδεικνύεται από διάφορα παραδείγματα παγκοσμίως. Το πρόγραμμα Galileo δεν αποτελεί εξαίρεση
διότι σημειώθηκαν καθυστερήσεις με τον κατασκευαστή του δορυφόρου (OHB), καθώς και ανωμαλία
στην εκτόξευση των δορυφόρων τον Αύγουστο του 2014. Έχουν ληφθεί μέτρα για την άμβλυνση των
ζητημάτων αυτών και τα προγράμματα εξελίσσονται τώρα ομαλά.
Οι συμφωνίες ανάθεσης με τον Ευρωπαϊκό Οργανισμό Διαστήματος (ESA) και τον Οργανισμό του
Ευρωπαϊκού GNSS (GSA) προβλέπουν ότι η Επιτροπή πραγματοποιεί δύο πληρωμές κατά τη
διάρκεια του έτους, με βάση τις αναλυτικές προβλέψεις των ορόσημων που αναμένεται να
επιτευχθούν από τους υπεργολάβους, οι οποίες καλύπτουν τις χρηματοδοτικές ανάγκες του ESA και
του GSA για τους επόμενους έξι μήνες. Στο πλαίσιο αυτό, οι ανάγκες τους συνδέονται άμεσα με την
εξέλιξη των διαφόρων συμβάσεων και, λόγω της σπουδαιότητας των εν λόγω συμβάσεων, κάθε
καθυστέρηση κατά την εκτέλεση τυχόν υπογραφείσας σύμβασης ή κατά το στάδιο της υπογραφής
νέων συμβάσεων μπορεί να συνεπάγεται σημαντική αλλαγή του ποσού των απαιτούμενων
κεφαλαίων.
Σύμφωνα με την αρχή της χρηστής δημοσιονομικής διαχείρισης, η Επιτροπή λαμβάνει υπόψη την
πρόοδο που σημειώνεται στην παράδοση και προσαρμόζει τις πληρωμές προς τον ESA και τον GSA,
αναλόγως. Η απόφαση σχετικά με την επόμενη παρτίδα («παρτίδα 3») δορυφόρων θα ληφθεί με την
επιφύλαξη των τελικών αποτελεσμάτων των δοκιμών πλήρους επιχειρησιακής ικανότητας (FOC) των
δορυφόρων που εκτοξεύθηκαν κατά τη διάρκεια του Αυγούστου του 2014. Ο τελευταίος διαθέσιμος
προγραμματισμός για την προμήθεια της τρίτης παρτίδας δορυφόρων δείχνει ότι η υπογραφή της
σύμβασης που είχε αρχικά προγραμματιστεί για το 2015 προβλέπεται πλέον για το δεύτερο τρίμηνο
του 2016. Ως εκ τούτου, μέρος των πιστώσεων πληρωμών που έχουν εγγραφεί στον προϋπολογισμό
του 2015 δεν θα χρησιμοποιηθεί. Η Επιτροπή προτείνει την ανακατανομή 69,7 εκατ. ευρώ σε
πιστώσεις πληρωμών για την κάλυψη των πρόσθετων αναγκών που προσδιορίζονται στα τμήματα
2.2-2.3 ανωτέρω.
                                                 6
 ---pagebreak---    3.           ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΠΔΠ
                                                  Προϋπολογισμός 2015                                            Προϋπολογισμός 2015
                                                                                 Σχέδιο διορθωτικού
                                           (περιλαμβανομένων του ΔΠ και των    προϋπολογισμού 5/2015      (περιλαμβανομένων του ΔΠ και των
                 Τομέας
                                                  ΣΔΠ 1, 3 και 4/2015)                                           ΣΔΠ 1, 3 και 5/2015)
                                                 ΠΑΥ                ΠΠ          ΠΑΥ              ΠΠ            ΠΑΥ                  ΠΠ
      Έξυπνη και χωρίς αποκλεισμούς
1.    ανάπτυξη                               77 954 679 684    66 922 960 910                - 69 652 000   77 954 679 684     66 853 308 910
Εκ των οποίων στο πλαίσιο του μηχανισμού
                                 ευελιξίας       83 285 595                                                     83 285 595
                            Ανώτατο όριο     77 986 000 000                                                 77 986 000 000
                               Περιθώριο        114 605 911                                                    114 605 911
      Ανταγωνιστικότητα για την
1α    ανάπτυξη και την απασχόληση            17 551 688 425    15 798 230 894                - 69 652 000   17 551 688 425     15 728 578 894
                            Ανώτατο όριο     17 666 000 000                                                 17 666 000 000
                               Περιθώριο        114 311 575                                                    114 311 575
      Οικονομική, κοινωνική και εδαφική
1β συνοχή                                    60 402 991 259    51 124 730 016                               60 402 991 259     51 124 730 016
Εκ των οποίων στο πλαίσιο του μηχανισμού
                                 ευελιξίας       83 285 595                                                     83 285 595
                            Ανώτατο όριο     60 320 000 000                                                 60 320 000 000
                               Περιθώριο            294 336                                                        294 336
2.    Βιώσιμη ανάπτυξη: φυσικοί πόροι        63 901 960 185    55 998 594 804                               63 901 960 185     55 998 594 804
                            Ανώτατο όριο     64 692 000 000                                                 64 692 000 000
                               Περιθώριο        790 039 815                                                    790 039 815
Εκ των οποίων: Ευρωπαϊκό Γεωργικό
Ταμείο Εγγυήσεων (ΕΓΤΕ) — Δαπάνες
σχετικές με την αγορά και άμεσες
ενισχύσεις                                   43 455 780 762    43 447 624 585                               43 455 780 762     43 447 624 585
                  Επιμέρους ανώτατο όριο     44 313 000 000                                                 44 313 000 000
       Καθαρή μεταφορά μεταξύ ΕΓΤE και
                                   ΕΓΤΑΑ        123 215 000                                                    123 215 000
                               Περιθώριο        734 004 238                                                    734 004 238
3.    Ασφάλεια και ιθαγένεια                  2 357 076 847      1 859 513 795 75 772 000      69 652 000    2 432 848 847       1 929 165 795
                            Ανώτατο όριο      2 456 000 000                                                  2 456 000 000
                               Περιθώριο         98 923 153                                                     23 151 153
4.    Η Ευρώπη στον κόσμο                     8 410 899 029      7 422 489 907                               8 410 899 029       7 422 489 907
                            Ανώτατο όριο      8 749 000 000                                                  8 749 000 000
                               Περιθώριο        338 100 971                                                    338 100 971
5.    Διοίκηση                                8 660 469 063      8 658 756 179                               8 660 469 063       8 658 756 179
                            Ανώτατο όριο      9 076 000 000                                                  9 076 000 000
                               Περιθώριο        415 530 937                                                    415 530 937
Εκ των οποίων: Διοικητικές δαπάνες των
θεσμικών οργάνων                              6 941 188 663      6 939 475 779                               6 941 188 663       6 939 475 779
                  Επιμέρους ανώτατο όριο      7 056 000 000                                                  7 056 000 000
                               Περιθώριο        114 811 337                                                    114 811 337
6.    Αντισταθμίσεις
                            Ανώτατο όριο
                               Περιθώριο
                                  Σύνολο    161 285 084 808   140 862 315 595  75 772 000                  161 360 856 808    140 862 315 595
           Εκ των οποίων στο πλαίσιο του
                    μηχανισμού ευελιξίας         83 285 595         11 315 595                                  83 285 595          11 315 595
                            Ανώτατο όριο    162 959 000 000   141 901 000 000                              162 959 000 000    141 901 000 000
                              Περιθώριο       1 757 200 787      1 050 000 000                               1 681 428 787       1 050 000 000
      Άλλοι ειδικοί μηχανισμοί                  581 870 850        418 230 818                                 581 870 850         418 230 818
                           Γενικό σύνολο    161 866 955 658   141 280 546 413  75 772 000                  161 942 727 658    141 280 546 413
                                                                  7